laion/Wikipedia-Exotic huggingface dataset:
Blanc-Nez' neem

Blanc-Nezi neem ([kap blɑ̃ ne], sõna-sõnalt "valge nina neem"; hollandi: Blankenesse) on neem Côte d'Opale'il, Pas-de-Calais' departemangus Põhja-Prantsusmaal, mis kerkib 134 m kõrgusele. Kriidikaljud on väga sarnased Doveri valgete kaljudega La Manche'i teisel kaldal Inglismaal. Blanc-Nezi neem ei ulatu merre nagu tüüpiline neem, vaid on kõrge punkt, kus meri on kärpinud kriidiseljakut, moodustades panga, mille tipus on Doveri patrulli monumendi obelisk, mis mälestab Doveri patrulli, mis hoidis La Manche'i Esimese maailmasõja ajal allveelaevadest vabana. Blanc-Nezi neem oli oluline mõõtepunkt 18. sajandi trigonomeetrilises mõõdistuses, mis ühendas Pariisi observatooriumi Greenwichi observatooriumiga. Vaatlused tehti üle La Manche'i Doveri linnuse ja Fairlighti tuuleveskini South Downsis. Seda Inglise-Prantsuse mõõdistust juhtis Inglismaal kindral William Roy. Mõne kilomeetri kaugusel Blanc-Nezi neemest edelas on Gris-Nezi neem. Gris-Nezi neem
Ja jumal lõi naise... (film 1988)

"Ja jumal lõi naise..." ("And God Created Woman") on 1988. aastal linastunud Ameerika draamafilm, mis oli Roger Vadimi üks viimaseid režissööritöid. Filmil on sama pealkiri nagu 1956. aasta prantsuskeelsel filmil "Et Dieu ... créa la femme" ("Ja jumal lõi naise..."), mille peaosas on Brigitte Bardot ja mille režissöör on samuti Vadim, kuid selle lugu on täiesti erinev. Robin Shea (Rebecca De Mornay) on New Mexico vanglas süüdimõistetu. Tal õnnestub põgeneda, kuid ta läheb ekslikult James Tiernani (Frank Langella) limusiini peale, kes külastas vanglat oma kubernerikampaaniaga seoses. Tierman toob naise salaja vanglasse tagasi. Vanglariideid vahetavale Robinile juhtub peale Billy Moran (Vincent Spano), kes teeb vanglaruumides järelevalve all, mis peaks teda naisvangidest isoleerima. Nad hakkavad armatsema. Robin saab teada, kes James Tiernan on ja helistab talle, paludes abi eelseisval ülekuulamisel tingimisi vabastamiseks. James annab talle nõu abielluda. Robin läheneb Billyle ja pakub talle viis tuhat dollarit, et ta saaks temaga aastaks abielluda ja seetõttu vanglast välja. Billy nõustub, nad abielluvad ja Robin vabastatakse varsti pärast seda. Robin kolib Billy juurde, kes elab koos oma venna Peteri (Donovan Leitch) ja Billy poja Timmyga (Jamie McEnnan). Toimub isiksuste kokkupõrge, mis on tingitud kontrastist Billy tõsise käitumise ja Robini rahutu olemuse vahel. Billy on huvitatud tõelisest suhtest Robiniga, kes väidab aga, et see on lihtsalt kokkulepe ja et ta soovib keskenduda oma muusikukarjäärile. Robin loob bändi, millega Peter liitub ja kohtub uuesti Jamesiga, kes kasutab Robinit oma valimiskampaanias edukalt vanglareformi esitluseks. Peale mitmeid sekeldusi ja arusaamatusi suhetes võidab James valimised ning Robin ja Billy saavad naasta õnnelikus abielus koos koju. Roger Vadim teatas 1983. aastal oma plaanist teha koos produtsentidega filmist "And God Created Woman" samal teemal uus versioon, öeldes: "1950. aastad oma piirava moraaliga oli ideaalne aeg sellise filmi tegemiseks. 1980. aastatel oleme tagasi sarnases ajastus ja nüüd on tüdruk taas vastamisi moraalse enamusega." Vadim teatas, et võtab koos produtsentidega ette üleriigilise talendiotsingu, et avastada uus 19–20 aastane naisstaar. Saadi teada, et R.J. Stewart kirjutas stsenaariumisse sisse Diane Lane'i peaosatäitjaks, kuid Vadim valis peaosatäitjaks Rebecca De Mornay. Film sai kehvad hinnangud. Ühe kriitiku sõnul polnud kahel filmil ühist midagi, välja arvatud pealkiri ja režissöör, kirjutades: "Kas see on esimene kord, kui film tehakse ringi, selle asemel et pealkiri ringi teha?" De Mornay nimetati Kuldse Vaarika auhinna kandidaadiks halvima naisnäitleja kategoorias, kuid ta kaotas Liza Minnellile. Caulfield, Deborah (22 July 1983). "VADIM'S 'WOMAN' II, AS AN AMERICAN: FILM CLIPS". Los Angeles Times Mann, Roderick (8 June 1985). "ROGER VADIM: A REMOTE SIGNAL FROM BRANDO: RAFFIN MAY PLAY MADAM". Los Angeles Times Movie Review - And God Created Woman - Film: 'And God Created Woman'. New York Times. And God Created Woman (1988). video Dailymotion. And God Created Woman. IMDb. Picks and Pans Review: And God Created Woman. Filmi arvustus.
Bournonville

Bournonville on vald Põhja-Prantsusmaal Pas-de-Calais' departemangus. Väike põllumajandusvald, u. 16 km Boulogne-sur-Merist idas, teede D253 ja D254 ristumiskoha ümbruses, Liane'i jõe kallastel. St. Laurenti kirik, pärineb 17. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Brunembert

Brunembert (lääneflaami: Bruinenberg) on vald Põhja-Prantsusmaal Pas-de-Calais' departemangus. Väike põllumajandusvald, u. 24 km Boulogne-sur-Merist idas, teede D252 ja D215 ristumiskoha ümbruses. St. Nicholas' kirik, pärineb 15. sajandist. 15. sajandi vesiveski. Kahe keskaegse linnuse jäljed. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Mordarka

Mordarka on küla Poolas Väike-Poola vojevoodkonnas Limanowa maakonnas Limanowa vallas. Idas piirneb Mordarka Limanowaga. Külast kirdes asub Jaworzi mägi (918 m). Küla asub Krakówist ligikaudu 55 km kagus. Küla on esmamainitud 1415. aastal. Wieś w liczbach Polska w liczbach. Vaadatud 5. augustil 2023 Mordarka Blisko Polski. Vaadarud 5. augustil 2023.
Tylmanowa

Tylmanowa on küla Poolas Väike-Poola vojevoodkonnas Nowy Targi maakonnas Ochotnica Dolna vallas. Tylmanowa asub Dunajeci jõe ääres, Ochotnica Dolnast 6 km kagus, Nowy Targist ligikaudu 27 km idas ja Krakówist umbes 69 km lõunakagus. Tylmanowast on Slovakkia piirini ligi 9 km. Küla on asutatud 1336. aastal. Tylmanowa on suvituskoht. Külas toodetakse piirkondlikke ja ortopeedilisi jalatseid. Arenenud on puuviljakasvatus. [1] Wieś Tylmanowa w liczbach. Vaadatud 5. augustil 2023. Tylmanowa Visit Małopolska. Vaadatud 5. augustil 2023 Tylmanowa Encyklopedia PWN. Vaadatud 29. detsembril 2023
Dino Morea

Dino Morea (sündinud 9. detsembril 1975) on India näitleja, modell, filmiprodutsent, telenägu ja ettevõtja, kes on tuntud oma töö poolest Bollywoodis ning on osalenud ka malajalami, telugu, tamili, marati ja kannada filmides. Rohkem kui kaks aastakümmet kestnud karjääri jooksul on Morea võitnud auhindu ja osalenud enam kui 50 filmis romantikast õudusžanriteni, kuigi tavaliselt märuližanrites. Ta on üks populaarsemaid hindi filminäitlejaid alates 2000. aastatest. Morea tegi edukat karjääri moemudelina. Seejärel hakkas ta saama filmirollide pakkumisi. Ta debüteeris filmis "Pyaar Mein Kabhi Kabhi" (1999). Läbilöögi saavutas filmiga "Raaz" 2002. aastal. Ta on olnud ka kaasprodutsent ja näitleja filmides "Jism 2" (2012) ja "Helmet" (2021). Lisaks on ta mänginud veebiplatvormidel levitatavates india seebiooperites "Mentalhood" (2020), "Hostages" (2020) ja "Tandav" (2021), "Kaun Banegi Shikharwati" (2022). Morea on pälvinud suuremat tähelepanu "Impeeriumis" (2021) mängimise eest, mis on senini tema kõige menukam roll ja toonud suurt kommertsedu. Lisaks kriitikute kiitusele on ta selle veebisarja eest saanud India televisiooniakadeemia auhindu. "Modelling was good, it had its own excitement: Dino Morea". India Today (inglise). Vaadatud 18. veebruaril 2023.
Ochotnica Dolna

Ochotnica Dolna on küla Poolas Väike-Poola vojevoodkonnas Nowy Targi maakonnas, Ochotnica Dolna valla halduskeskus. Ochotnica Dolna asub Ochotnica jõe ääres, Slovakkia piirist ligi 14 km kaugusel, Nowy Targist umbes 23 km idas, Krakówist ligikaudu 66 km lõunakagus. Ochotnica Dolna on turismisihtpunkt ja suvituskoht. 23. detsembril 1944 mõrvasid SS-lased 56 Ochotnica Dolna elanikku, sealhulgas 19 last. Wieś Ochotnica Dolna w liczbach Polska w liczbach. Vaadatud 5. augustil 2023 Ochotnica Dolna Encyklopedia PWN. Vaadatud 31. detsembril 2023 23.12.1944 – Niemcy mordowali całe rodziny z dziećmi we wsi Ochotnica Dolna. Żywe dzieci rzucano w ogień. Ani jeden Niemiec nie poniósł odpowiedzialności po wojni Prawicowy Internet, 23. detsember 2020. Vaadatud 5. augustil 2023
Sarah Ashton-Cirillo

Sarah Ashton-Cirillo (sündinud 9. juulil 1977) on ameerika ajakirjanik, Ukraina relvajõudude maakaitsejõudude pressiesindaja. Светлана Дорош (5. august 2023). "Сара Эштон-Чирилло, которая стала представителем ВСУ. Почему о ней все говорят". 2023-08-05 (vene). Украинская служба Би-би-си. Vaadatud 5. augustil 2023.
Ochotnica Górna

Ochotnica Górna on küla Poolas Väike-Poola vojevoodkonnas Nowy Targi maakonnas Ochotnica Dolna vallas. Ochotnica Górna asub Ochotnica jõe ääres, Nowy Targist ligi 16 km idas ja Krakówist umbes 64 km lõunakagus. Ochotnica Górna on suvituskoht ja turismisihtpunkt. Wieś Ochotnica Górna w liczbach Polska w liczbach. Vaadatud 5. augustil 2023 Ochotnica Górna Encyklopedia PWN. Vaadatud 31. detsembril 2023
Ukraina kaitseministeerium

Ukraina kaitseministeerium on Ukraina täitevvõimu organ. Peainspektsioon HUR MO Ukraina kaitseministrite loend Ukraina relvajõudude ülemjuhataja
Jahu-punaheinik

Jahu-punaheinik (Rhodocybe gemina) on liik sugukonnast punalehikulised. Jahu-punaheinik andmebaasis eElurikkus.
Toon (keeleteadus)

Toon on sama häälikukoosseisuga silpide kontrastil rajanev tunnus, mis toonikeeltes (näiteks hiina, vietnami, hausa) eristab sõnavorme. Toon eristab üksikjuhtudel sõnade tähendust ka läti ja leedu keeles.
Soome sametpuravik

Soome sametpuravik (Xerocomus fennicus) on puravikulaadsete seltsi puravikuliste sugukonda kuuluv liik seeni. Soome sametpuravik andmebaasis eElurikkus.
Rohekas sametpuravik

Rohekas sametpuravik (Xerocomus subtomentosus) on puravikulaadsete seltsi puravikuliste sugukonda kuuluv liik seeni. Rohekas sametpuravik andmebaasis eElurikkus.
Ristlill

Ristlill (Ricotia) on taimeperekond ristõieliste sugukonnas. Ricotia lunaria – kuu-ristlill Ristlill andmebaasis eElurikkus.
Mägikõdrik (perekond)

Mägikõdrik (Pachyphragma) on taimeperekond ristõieliste sugukonnas. Pachyphragma macrophyllum – mägikõdrik Pachyphragma andmebaasis eElurikkus.
Kivikevadik

Kivikevadik (Petrocallis) on taimeperekond ristõieliste sugukonnas. Petrocallis pyrenaica – pürenee kivikevadik Kivikevadik andmebaasis eElurikkus.
Mägikress

Mägikress (Pritzelago) on taimeperekond ristõieliste sugukonnas. Selle perekonna varasem esindaja, alpi mägikress, liigutati aastal 2023 perekonda kaljukress ja sai nimeks alpi kaljukress. Mägikress andmebaasis eElurikkus.
1976. aasta NSV Liidu meistrivõistlused rahvusvahelises kabes

XXII NSV Liidu meistrivõistlused rahvusvahelises kabes peeti Odessas 13. novembrist 3. detsembrini 1976. Neljandat korda tuli sellel alal NSV Liidu meistriks Vjatšeslav Štšegolev. Oma eelmisegi meistritiitli oli Štšegolev võitnud 12 aastat varem (1964) just Odessas.
Kahelõpusesed

Kahelõpusesed (Coleoidea; varem Dibranchia) on peajalgsete alamklass. Tegemist on pehmekehaliste kahe lõpusega vähearenenud sisemise kitiinist või lubiainest kojaga mereselgrootutega. WoRMS-i andmeil (2023. aasta juuli seisuga) kuulus alamklassi kaks ülemsugukonda: Kümnehaarmelised (Decapodiformes) Octopodiformes Coleoidea. marinespecies.org
Ubiad

Ubiad on küla Poolas Väike-Poola vojevoodkonnas Nowy Sączi maakonnas Chełmieci vallas. Ubiad asub Nowy Sączist umbes 8 km põhjas ja Krakówist ligikaudu 68 km kagus. Wieś Ubias w liczbach Polska w liczbach. Vaadatud 6. augustil 2023
Kümnehaarmelised

Kümnehaarmelised (Decapodiformes) on peajalgsete ülemselts. Tegemist on pehmekehaliste kümne kombitsaga vähearenenud sisemise kitiinist või lubiainest kojaga mereselgrootutega. WoRMS-i andmeil (2023. aasta juuli seisuga) kuulus ülemseltsi kuus seltsi.: Bathyteuthida Idiosepida Myopsida Kalmaarilised (Oegopsida) Seepialised (Sepiida) Spirulida Belemnitida † Diplobelida † Decapodiformes. marinespecies.org
Chełmiec

Chełmiec (kuni 29. maini 1953 Chełmiec Polski) on küla Poolas Väike-Poola vojevoodkonnas Nowy Sączi maakonnas, Chełmieci valla halduskeskus. Chełmiec asub Nowy Sączist vahetult loodes, Krakówist ligikaudu 69 km kagus. Wieś Chełmiec w liczbach Polska w liczbach. Vaadatud 6. augustil 2023
Ülemselts

Ülemselts (ladina keeles superordo) on bioloogilises taksonoomias vahel kasutusel olev seltsisisene takson.
Carly

Carly on vald Põhja-Prantsusmaal Pas-de-Calais' departemangus. Põllumajandusvald, u. 11 km Boulogne-sur-Merist kagus, teede D52 ja D239 ristumiskoha ümbruses, Liane'i jõe kallastel. Tee D901 möödub valla põhjaservas. St. Martini kirik, pärineb 13. sajandist. Vana häärber. Houret' loss. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Colembert

Colembert (lääneflaami: Kolesberg) on vald Põhja-Prantsusmaal Pas-de-Calais' departemangus. Põllumajandusvald, u. 19 km Boulogne-sur-Merist idas, teede D252, D253 ja N42 ristumiskoha ümbruses. St. Nicholas' kirik, pärineb 18. sajandist. 18. sajandi loss. La Cabocherie häärber. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Lendkalmaarlased

Lendkalmaarlased, varem kalmaarlased (ladina keeles Ommastrephidae) on peajalgsete sugukond kalmaariliste seltsist. Suure levialaga lendkalmaarlasi püütakse laialdaselt toiduks. Lendkalmaarlane Todarodes pacificus moodustab umbes poole maailma peajalgsete aastasest püügisaagist. WoRMS-i andmeil (2023. aasta juuli seisuga) kuulus sugukonda viis alamsugukonda: Illicinae Posselt, 1891 Ommastrephinae Steenstrup, 1857 Ornithoteuthinae Nigmatullin, 1979 Todarodinae Adam, 1960 Todaropsinae Nigmatullin, 2000 Lendkalmaarlased. kalapeedia.ee Loomade elu. 2. köide, 1982. Lk 144 Ommastrephidae Steenstrup, 1857. marinespecies.org "Ommastrephidae: Flying Squids". In P. Jereb; C.F.E. Roper (eds.). Cephalopods of the World: An annotated and illustrated catalogue of cephalopod species known to date . Vol. 2, Myopsid and Oegopsid Squids. fao.org
Condette

Condette on vald Põhja-Prantsusmaal Pas-de-Calais' departemangus. Suur põllumajandus-, metsandus- ja turismiküla, umbes 9,7 km Boulogne-sur-Merist lõunas, teede D240 ja D940 ristumiskoha ümbruses. Liane'i jõgi moodustab valla kirdepiiri ja valda läbib Autoroute A16. St. Martini kirik, pärineb 15. sajandist. Uus Hardelot' loss, pärineb 19. sajandi keskpaigast. Grand Moulini häärber. Hardelot' loss Langenute mälestusmärk Condette'i peegeldavad järved Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Mads Hermansen

Mads Hermansen (sündinud 11. juulil 2000 Odenses) on Taani jalgpallur, kes mängib väravavahina Inglismaa esiliigaklubis Leicester City. 2015. aastal liitus ta klubiga Brøndby. Klubi põhimeeskonnas debüteeris ta 5. novembril 2020 Taani karikavõistluste mängus Ledøje-Smørumi vastu. Pärast seda, kui Brøndby senini esiväravavaht Marvin Schwäbe 2021. aasta suvel Saksamaa kõrgliigasse siirdus, tõusis klubi esiväravavahiks Hermansen. Taani kõrgliigas tegi ta debüüdi 18. juulil 2021 mängus AGF-i vastu. Hermansen valiti Brøndby aasta mängijaks 2022. 2023. aasta juulis sõlmis Hermansen viieaastase lepingu äsja Inglismaa esiliigasse langenud Leicester Cityga. Alates 2015. aastast on Hermansen mänginud Taani noortekoondistes. "Leicester City Sign Mads Hermansen From Brøndby IF". Leicester City F.C. 18. juuli 2023. Originaali arhiivikoopia seisuga 18. juuli 2023. Vaadatud 18. juulil 2023.
Elizabeth Magie

Elizabeth Magie Phillips (9. mai 1866 Macomb, Illinois – 2. märts 1948 Arlingtoni maakond, Virginia) oli ameerika lauamängude disainer, kirjanik ja feminist. Ta on lauamängu "The Landlord's Game" looja, mis oli tänapäevase "Monopoly" eelkäija. Tema isa oli James Magie, ajalehe väljaandja ja abolitsionist, kes saatis Abraham Lincolni tema poliitilistel teekondadel Illinoisis. 1880. aastate alguses töötas ta stenograafina ning oli seotud ka jutustuste, luule, näitlemise ja inseneritööga. 1906. aastal töötas ta ka reporterina. Ta lõi lauamängu, mis kajastas tema poliitilisi vaateid, mis põhinesid Henry George'i teooriatel. "The Landlord's Game" oli alguses kahe reeglikomplektiga: anti-monopolistlik versioon, kus kõik olid tasustatud rikkuse suurenemise korral, ja monopolistlik versioon, kus eesmärk oli individuaalne rikkuse kogumine ja vastaste pankrotistamine. Ta soovis sellega näidata koostöö moraalset ülemvõimu konkurentsi üle. 5. jaanuaril 1904 andis Ameerika Ühendriikide Patentide ja Kaubamärkide Amet talle patendi nr 748626 selle mängu jaoks. 1910. aastal abiellus ta Albert Phillipsiga ja koos kolisid nad Ameerika Ühendriikide idarannikule. 1924. aastal patenteerisid nad muudetud versiooni mängust, saades patendi nr 1,509,312. Kuna algne patent oli aastal 1921 aegunud, nähti seda katsena taastada kontroll mängu üle, mis oli saanud populaarseks üliõpilaste seas. 1932. aastal ostis "Monopoly" välja andev ettevõte Parker Brothers tema patendid 500 dollari eest. Tema panus "Monopoly" loomisse avastati juhuslikult, kui 1973. aastal majandusprofessor Ralph Anspach alustas pikaajalist õigusvaidlust Parker Brothersiga oma mängu "Anti-Monopoly" üle. Kohtuprotsessi käigus avastas ta Magie patendid. "Monopoly's Inventor: The Progressive Who Didn't Pass 'Go' (Published 2015)" (inglise). 13. veebruar 2015. Vaadatud 6. augustil 2023. "The True History of the Monopoly Game". www.henrygeorge.org. Vaadatud 6. augustil 2023. Game-board, vaadatud 6. augustil 2023 Game board, vaadatud 6. augustil 2023
Suurtähtkiri

Suurtähtkiri ehk majuskelkiri, ka kapitaalkiri on kirjaviis, mis kasutab üksnes suurtähti (näide: MAJUSKELKIRI) ja väiketähti ei kasuta üldse. Majuskelkirjadest kõneldakse ainult nende tähestike puhul, kus on olemas nii majusklid kui ka minusklid: ladina kiri, kirillitsa, kreeka ja armeenia tähestik. Ladina kirja ajaloolistest kirjastiilidest on suurtähtkirjad capitalis monumentalis, ruutkapitaal, rustika, rooma majuskelkursiiv ja untsiaal. Isikut tõendavatel dokumentidel on andmed kirjas reeglina suurtähtedes. Üksikute sõnade ja fraaside kirjutamine suurtähtkirjas muidu tavapärase kirja sees tähistab rõhutamist. Kirjalikus online-kiirsuhtluses (chatid ja internetifoorumid) tähistab suurtähtede kasutamine karjumist ja on sellega kokkuleppelise hea suhtlustava rikkumine. Paljud lühendid, eriti asutuste, organisatsioonide jm nimede lühendid koosnevad suurtähtedest (BMW, SDE, UNESCO) Eesti ID-kaart suurtähtedes andmetega Eriti väikeses ekraanikirjas pole võimalik väiketähti loetavalt esitada minuskelkiri Kunstileksikon. Eesti Klassikakirjastus, 2001
Myopsida

Myopsida on peajalgsete selts. Tegemist on pehmekehaliste kümne kombitsaga vähearenenud sisemise lubiainest kojaga mereselgrootutega. Mitmed morfoloogilised tunnused eristavad Myopsida rühma esindajaid selle sugulasühma kalmaariliste omadest. Mõned kõige ilmsemad erinevused ilmnevad silmade ehituses: Myopsida esindaja silmal puudub sekundaarne silmalaug ja seda katab hoopis läbipaistev sarvkesta membraan, mille ava on enamikul Myopsida esindajal taandunud mikroskoopiliseks eesmiseks pooriks. WoRMS-i andmeil (2023. aasta juuli seisuga) kuulus seltsi kaks sugukonda: Australiteuthidae Lu, 2005 Ebakalmaarlased (Loliginidae Lesueur, 1821) Myopsida. marinespecies.org
Thanka

Thanka ehk thangka ehk tanka on Tiibeti budismis jumaluse piltkujutis. Paljud thankamaalijad olid esmalt joogid ehk mahasiddhad, kes rituaalide abil kutsusid esile endas nägemuse ehk visualiseerisid jumaluse ja maalisid siis selle kujustamise instruktsioonina teistele mahasiddhadele. Selline on pärimus thankade tekkeloo kohta. Väga olulisel kohal on jumaluste kujutamisel ja maalimisel nende täpsed proportsioonid ja suhe ümbritsevasse ruumi, mida kujutatakse thankal. Kõigil Tiibeti budismi koolkondadel on olnud traditsiooniks omada isiklikku vastavalt koolkonna panteonile ka proportsioonide kaanonit mis kuulus iga kloostri raamatukogus asuvate tekstide hulka. Neis on täpselt kirjeldatud kõik mõõdud thanka peategelasest kuni ornamendi ja mustriteni välja, mida kasutatakse maalimisel. Sellega hoiti ära traditsiooni muutumine ja valetõlgendused jumaluste edasiandmisel. Thanka ei ole lihtsalt pilt vaid sümboolne jutustus ehk piktogramm, mille abil jutustati konkreetse jumaluse elu ja tegevust. Thankad olid kodus enamikul tiibetlastest, kes olid budistid või bön religiooni järgijad. Mis on põhjuseks, et budistid tarbivad, vajavad, tellivad thankasid (ikoone, pühasid kujutisi)? Peale kujustamise ja jumalale annetuste tegemise, praktiseerimise on veel muid põhjuseid, näiteks - haigus või õnnetused - surm perekonnas Vajadus thanka järele oli tihti seotud kindla religioosse rituaaliga. Nagu iga vooruslik tegu, usuti, et ka thanka ehk uue jumaluse kujutise tellimine toob kaasa pälvimusi. Läbi ajaloo olid paljud thankamaalijad lihtsalt kunstnikud, kes dekoreerisid kloostreid, templeid ja muid ehitisi. Sageli oli kunstniku amet pere traditsiooniks, tavaliselt läbi mitme põlvkonna. Mis puutub thankadesse, siis selles osas on Tiibetis alati domineerinud kloostrid, kes lõid kaanoni ja nõudsid, et thankamaalijad ka seda järgiksid. Samuti on kuulsaid laamasid ja munki, kes olid väga meisterlikud thankamaalijad. Näiteks X karmapa Chos-dbjings-rdo-rje (1604–1674) ja Si-tu pan-chen chos-kji-'bjungs-gnas (1700–1774). [TIIBETI SAKRAALNE KUNST] Iconography of the Buddha] Nickolai N. Dudka] History of Of Thangka] More than 4500 pages of sacred Tibetan art from Dharmapala Thangka Centre - Kathmandu | Nepal] Glossary (Tibetan Alphabetical Order) Towards a Definition of Style] Sacred Buddhist Painting - The Tibetan Thangka] Tibetan Buddhist Thangka Paintings for Meditational and Spiritual practices - Dawa Arts] Importance and Use Of Thangka] Online Gallery of Thangka Artwork from Tibet, Nepal and Himalayan India] Virtual Gallery of Thangkas for Vajrayana Buddhist Practioners] A selection of hi-res downloadable thangkas | Pure View] Cтаробурятская живопись] Словарь буддизма ]
Conteville-lès-Boulogne

Conteville-lès-Boulogne (lääneflaami: ’s-Gravenhoeve) on vald Põhja-Prantsusmaal Pas-de-Calais' departemangus. Põllumajandus- ja metsandusküla, u. 9,7 km Boulogne-sur-Merist kirdes, teede D234 ja D233 ristumiskoha ümbruses. Tohutu 4000 ha suurune Boulogne'i mets moodustab valla lõunapiiri. St. Marie-Madeleine'i kirik, pärineb 16. sajandist. 18. sajandi Saint-Huberti kabel. 17. sajandi La Motte'i häärber. Vana linnuse jäänused. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Courset

Courset on vald Põhja-Prantsusmaal Pas-de-Calais' departemangus. Põllumajandus- ja metsandusküla, u. 19 km Boulogne-sur-Merist kagus, maantee D127 ääres. St. Maurice'i kirik, pärineb 16. sajandist. 19. sajandi Courset' loss. 17. sajandi La Gaverie häärber. Vana linnuse jäänused. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Australiteuthidae

Australiteuthidae on peajalgsete monotüüpne sugukond seltsist Myopsida. WoRMS-i andmeil (2023. aasta juuli seisuga) kuulus sugukonda ainult üks perekond: Perekond Australiteuthis Lu, 2005 (ainsa liigiga Australiteuthis aldrichi Lu, 2005) Australiteuthidae Lu, 2005. marinespecies.org
Architeuthoidea

Architeuthoidea on peajalgsete ülemsugukond kalmaariliste seltsist. WoRMS-i andmeil (2023. aasta juuli seisuga) kuulus ülemsugukonda kaks sugukonda: Hiidkalmaarlased (Architeuthidae Pfeffer, 1900) Neoteuthidae Naef, 1921 Architeuthoidea Pfeffer, 1900. marinespecies.org
Soomuslehtrik

Soomuslehtrik (Clitocybe squamulosa) on kandseente hulka kuuluv seeneliik. Soomuslehtrik andmebaasis eElurikkus
Crémarest

Crémarest on vald Põhja-Prantsusmaal Pas-de-Calais' departemangus. Põllumajandus- ja metsandusküla, u. 13 km Boulogne-sur-Merist idas, teede D238 ja D254 ristumiskoha ümbruses, Liane'i jõe kallastel. St. Espiriti kirik, pärineb 16. sajandist. 17. sajandi La Freynoye' loss. Vana linnuse jäänused. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021